Ričardas Rotomskis

Ričardas Rotomskis (g. 1954 m. sausio 7 d. Vilniuje) – Lietuvos fizikas, habilituotas fizinių mokslų daktaras.

 Biografija 

1976 m. baigė Vilniaus valstybinio universiteto Fizikos fakultetą. 1982–1985 m. studijavo aspirantūroje Maskvos M. Lomonosovo valstybiniame universitete. Čia 1985 m. apgynė fizikos ir matematikos mokslų kandidato (dabar – daktaro) disertaciją tema „Sužadinimo energijos perneša šviesą surenkančiuose pigmentuose ir jos pagavimas reakciniuose centruose lazerinės pikosekundinės spektrofotometrijos duomenimis“ (vadovas Aleksandras Borisovas)Lazerinių tyrimų centras: Prof. habil. dr. Ričardas Rotomskis. Nuoroda tikrinta 2009-01-28.Lietuvos mokslininkų (registruojamų pagal išduotus mokslo laipsnių diplomus) sąrašas: Fiziniai mokslai. Nuoroda tikrinta 2009-01-28.. 1999 m. Vilniaus universitete apgynė habilituoto fizinių mokslų daktaro disertaciją tema „Pirminių fotofizikinių vyksmų biologiškai aktyviuose pigmentuose spektroskopija“.

Nuo 1993 m. – Vilniaus universiteto docentas, nuo 2000 m. – profesorius.

1987–1988 m. stažavosi ir dirbo mokslinį darbą Leideno universitete (Olandija), 1990 m. – NATO Tobulinimo studijų institute Kingstone (Kanada), 1991 m. – Zalcburgo (Austrija), 1993 m. – Šiaurės rytų Velso (Anglija) institutuose, 1994 m. – Jenos (Vokietija), 1995 m. – Padujos ir Milano (Italija), 2001 m. – Krokuvos (Lenkija) universitetuose.

Nuo 1987 m. yra Europos fotobiologų draugijos narys. Europos technologijų platformos „Nanotechnologijos medicinai“ Lietuvos atstovasEuropos technologijų platformos . Nuoroda tikrinta 2009-01-28..

 Mokslinė veikla 

Svarbiausi darbai iš lazerių panaudojimo medicinoje, nanofotonikos, fotochemijos, fotofizikos, nanobiotechnologijos, biofizikos. Kartu su bendraautoriais paskelbė apie 300 mokslinių darbų ir pranešimųLazerinių tyrimų centras: Prof. habil. dr. Ričardas Rotomskis. Publikacijos. Nuoroda tikrinta 2009-01-28..

VU Fizikos fakulteto Kvantinės elektronikos katedros Biofotonikos grupės vadovasBiofotonikos grupės interneto svetainė . Nuoroda tikrinta 2009-01-28..

 Bibliografija 

 Saulius Bagdonas, Jolanta Butrimaitė, Violeta Karenauskaitė, Ričardas Rotomskis, Giedrė Streckytė. Biomedicinos fizika mokomoji knyga. Vilnius: Vilniaus kolegija, 2002. – 227 p.:iliustr. ISBN 9955-519-14-2
 Ričardas Rotomskis, Giedrė Streckytė, Laima Griciūtė. Fotosensibilizuota navikų terapija: pirminiai vyksmai. Vilnius: Personalinės įmonės "Lietuvos mokslas" redakcija, 2002. – 278 p.:iliustr. ISBN 9986-795-20-6
 Saulius Bagdonas, Ričardas Rotomskis, Jurga Valančiūnaitė. Biofotonika. Vilnius: Vilniaus universiteto leidykla, 2007. – 165 p.:iliustr. ISBN 978-9955-33-072-1
 Ričardas Rotomskis, Giedrė Streckytė. Fluorescencinė diagnostika biomedicinoje. Vilnius: Vilniaus universiteto leidykla, 2007. – 182 p.:iliustr. ISBN 9986-19-972-7
 Saulius Bagdonas, Ričardas Rotomskis, Mikas Vengris. Fotobiologija. Vilnius: Vilniaus universiteto leidykla, 2007. 244 p.:iliustr. ISBN 978-9955-33-061-5
 Saulius Bagdonas, Janina Didžiapetrienė, Vida Kirvelienė, Ričardas Rotomskis, Giedrė Streckytė. Fotosensibilizacija biosistemose: taikymas ir perspektyvos. Vilnius: Progretus, 2008. – 155 p.:iliustr. ISBN 978-9955-781-16-5
 Ričardas Rotomskis, Giedrė Streckytė, Saulius Bagdonas, Jonas Venius. Optinės diagnostikos technologijos (optinė biopsija). Vilnius: Vilniaus universiteto leidykla, 2008. – 252 p.:iliustr. ISBN 978-9955-33-310-4

 Įvertinimas 

 1993 m. – T. H. Maimano premija.
 2002 m. – Lietuvos mokslo premija už darbų ciklą „Fotosensibilizuota navikų terapija: fizikiniai, biocheminiai, ikiklinikiniai ir klinikiniai tyrimai (1986–2000 m.)“ (kartu su Algiu Petru Piskarsku, Giedre Virgilija Streckyte, Benediktu Juodka, Vida Kirveliene, Liudvika Laima Griciūte, Konstantinu Povilu Valucku, Laima Bloznelyte-Plėšniene ir Janina Didžiapetriene)Lietuvos mokslų akademija: 2002 m. Lietuvos mokslo premijų laureatai.

 Šaltiniai 

 Nuorodos 
 Asmeninė Ričardo Rotomskio interneto svetainė  
 Apie prof. habil. dr. Ričardą Rotomskį VU FF Kvantinės elektronikos katedros tinklalapyje

Kategorija:Lietuvos mokslo premijos laureatai
Kategorija:Lietuvos fizikai